|  |
| --- |
| Cymhorthydd Gweinyddol  Cyfeirnod y Swydd: REQ005281  Gwasanaeth: Cyfieithu  Adran: Adran Weinyddol  Lleoliad: Bodlondeb, Conwy  Cyflog: G03 £21,968 - £22,369  Oriau a Sail: 37 awr yr wythnos Dros Dro hyd at Mai 2024  Gofynion y Gymraeg:  Mae’r gallu i gyfathrebu yn Gymraeg er mwyn siarad gyda’n cwsmeriaid ac ymateb i’w negeseuon yn hanfodol ar gyfer y swydd hon.  Manylion y Rheolwr ar gyfer trafodaeth anffurfiol am y swydd:  [Nia Llwyd / Rheolwr Gwasanaeth y Gymraeg a Chyfieithu / 01492 576079 / nia.llwyd@conwy.gov.uk]  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Rydym yn chwilio am gymhorthydd i ymuno â thîm gweinyddol y gwasanaeth cyfieithu i weithio dros gyfnod mamolaeth. Swydd blwyddyn yw hon tan fis Mai 2024.  Mae modd gweithio naill ai ym Modlondeb, Conwy, neu o gartref rai diwrnodau’r wythnos. Mae modd bod yn hyblyg i sicrhau cydbwysedd rhwng bywyd a gwaith.  Prif ddyletswyddau’r swydd yw delio â cheisiadau am waith cyfieithu ac ymholiadau gweinyddol dros y ffôn a drwy negeseuon e-bost.  Bydd gennych sgiliau gweinyddol a chyfathrebu ardderchog. Rydym yn chwilio am unigolyn sy’n gallu gweithio’n gyflym ac yn gywir dan bwysau, sy’n meddu ar sgiliau TG ardderchog ac a fydd yn aelod effeithlon o’r tîm. Byddwch yn gweithio mewn tîm sy’n cynnwys cyfieithwyr a swyddogion gweinyddol.  Mae’r gallu i siarad ac ysgrifennu yn Gymraeg ac yn Saesneg yn hanfodol er mwyn gallu delio â chwsmeriaid a phrosesu’r ceisiadau am waith sy’n ein cyrraedd. Ni ddisgwylir i chi gyfieithu dogfennau fel rhan o’r swydd hon. |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 26 diwrnod * Ar ôl 5 mlynedd o wasanaeth parhaus 31 diwrnod * Ar ôl 10 mlynedd o wasanaeth parhaus 33 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys cynllun aberthu cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |